*204. számú előterjesztés*

Bátaszék Város Önkormányzat Képviselő-testületének 2024. november 27-én

16 órakor megtartandó ülésére

Fizetési kötelezettséget megállapító rendeletek felülvizsgálata

|  |
| --- |
| **Előterjesztő:** dr. Bozsolik Róbert polgármester**Készítette**: dr. Firle-Paksi Anna aljegyző **Törvényességi ellenőrzést végezte:** Takaróné dr. Mihó Beatrix  mb. hatósági irodavezető**Tárgyalja:**valamennyi bizottság |

**Tisztelt Képviselő-testület!**

A képviselő-testület által elfogadott ülésterv alapján a képviselő-testület minden esztendőben felülvizsgálja a fizetési kötelezettséget megállapító rendeleteit. Ebben az esztendőben is megtettük a felülvizsgálatot, melynek megállapításait az alábbiak szerint foglaljuk össze.

**A helyi adókról szóló 23/2013.(XII.31.) önkormányzati rendelet felülvizsgálata**

Minden év végén a képviselő-testület napirendi pontjai között szerepel a helyi adó rendelet felülvizsgálata. A felülvizsgálat során a képviselő-testület dönthet új adónem bevezetéséről, a már bevezetett helyi adók mértékének megváltoztatásáról, vagy kedvezmények biztosításáról.

A helyi adókról szóló 1990. évi C. törvény (továbbiakban: Htv.) 1/A. § (1) bekezdése alapján a települési önkormányzat az illetékességi területén rendelettel olyan települési adót, települési adókat vezethet be, amelyet vagy amelyeket más törvény nem tilt. A települési önkormányzat települési adót bármely adótárgyra megállapíthat, feltéve, hogy arra nem terjed ki törvényben szabályozott közteher hatálya. A települési adónak nem lehet alanya állam, önkormányzat, szervezet, továbbá - e minőségére tekintettel - vállalkozó [52. § 26. pont].

A Htv. 6. § c) pontja szerintaz önkormányzat adómegállapítási joga arra terjed ki, hogyaz adó mértékét - az e törvényben meghatározott felső határokra, illetőleg a 16. § *a)* pontjában, a 22. § *a)* pontjában, a 26. §-ában, a 33. §-ának *a)* pontjában meghatározott felső határoknak 2005. évre a KSH által 2003. évre vonatkozóan közzétett fogyasztói árszínvonal-változással, 2006. évtől pedig a 2003. évre és az adóévet megelőző második évig eltelt évek fogyasztói árszínvonal változásai szorzatával növelt összegére (a felső határ és a felső határ növelt összege együtt: adómaximum) figyelemmel – megállapítsa.

A Htv. külön nevesít néhány önkormányzat által kivethető adónemet, illetve azok keretszabályait.

Vagyoni típusú adók az építményadó és a telekadó, kommunális jellegű adók a magánszemély kommunális adója és az idegenforgalmi adó.

Jelenleg az önkormányzat a helyi adókról szóló 23/2013.(XII.31.) önkormányzati rendelete (továbbiakban: rendelet) **a helyi iparűzési adóra** és a **magánszemélyek kommunális adójára** vonatkozóan tartalmaz rendelkezéseket.

**Helyi iparűzési adó**

A rendelet szerint az iparűzési tevékenység esetében az adó évi mértéke a törvény (Htv.) szerint számított adóalap 2 %-a. A Htv. 40. § (1) bekezdés c) pontja értelmében az iparűzési tevékenység esetén az adó évi mértékének felső határa az adóalap 2 %-a lehet.

**Magánszemély kommunális adója**

A rendelet szerint az adó évi mértéke adótárgyanként illetőleg lakásbérleti jogonként **13.000.- Ft/év/adótárgy**. A Htv. 26. §-a szerint az adó évi mértékének felső határa adótárgyanként legfeljebb 17.000.- Ft.

A rendelet módosítása esetén alkalmazandó j ogszabályi háttér, melyre figyelemmel kell lenni:

A Magyarország gazdasági stabilitásáról szóló 2011. évi CXCIV. törvény 32. §-a szerintfizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Amennyiben tehát a képviselő testület 2025. január 1. napjától bevezetendő díjtétel emelések mellett dönt, az erről szóló rendelet módosítást legkésőbb 2024. november 30. napjáig el kell fogadnia.

A helyi adókról szóló 1990. évi C. törvény 7. § a) pontja szerint az önkormányzat az adóalanyt egy meghatározott adótárgy esetében csak egyféle adó fizetésére kötelezheti.

A családokat is terhelő magas inflációra tekintettel **2025. évre vonatkozóan nem javasoljuk új adónem bevezetését, nem javasoljuk a magánszemélyek kommunális adója mértékének változtatását.**

**Az önkormányzat további fizetési kötelezettséget megállapító rendeletei**

1. A köztemető fenntartásáról és a temetkezésről szóló 2/2014. (II. 1.) önkormányzati rendelet
2. A lakások, helyiségek bérletéről, valamint elidegenítésük szabályairól szóló 13/2023. (IX. 22.) önkormányzati rendelet
3. az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet
4. **A köztemető fenntartásáról és a temetkezésről szóló 2/2014. (II. 1.) önkormányzati rendelet díjtételeinek felülvizsgálata**

A temetőkről és a temetkezésről szóló 1999. évi XLIII. törvény (Kegyeleti tv.) 40. § (3) bekezdése szerint a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni. Az éves költségvetés előkészítése érdekében javasolt a felülvizsgálatot az év végén elvégezni. A köztemetőre vonatkozó díjakat jelenleg a köztemető fenntartásáról és a temetkezésről szóló 2/2014. (II. 1.) önkormányzati rendelet 1. melléklete szabályozza. Eszerint:

***A köztemetőben fizetendő sírhelyek díjai, a temető fenntartási díja és a
kegyeleti közszolgáltatás igénybevételének díjai***

**1.) Sírhelyek bérleti díja (25 évre)**

a.) egyes sírhely ***8 748.- Ft + áfa (11 110.- Ft)***

aa.) gyermek elhunyt esetében ***2 160.- Ft + áfa (2 743.- Ft)***

b.) kettes sírhely ***17 496.- Ft + áfa (22 220.- Ft)***

**2.)** **Díszsírhely, dísz-urnafülke,** **dísz-urnasírhely**

**(használati idő nélkül)** ***díjtalan***

**3.) Sírbolthely (60 évre)**

a.) 2 férőhelyes ***43 848.- Ft + áfa (55 687.- Ft)***

b.) 4 férőhelyes ***65 772.- Ft + áfa (83 530.- Ft)***

c.) 6 férőhelyes ***87 696.- Ft + áfa (111 374.- Ft)***

**4.) Urnafülke (10 évre) *16 416.- Ft + áfa (20 848.- Ft)***

**5.) Urnasírhely (10 évre) *4 320.- Ft + áfa (5 486.- Ft)***

**6.) Urnasírbolt (20 évre) *28 512.- Ft + áfa (36 210.- Ft)***

**7.) Újraváltási díjak**

a díj az első megváltás díjával egyezik meg, kivéve a Korm.r. 18. § (2) bekezdésében meghatározott esetet.

**8.)** **Rátemetési díja:**

1. koporsós rátemetés vagy 25 éven túli maradvány rátemetése esetén a temetéskor érvényes megváltási díj időarányos részét kell meg megfizetni.
2. az urna urnasírba, urnasírboltba vagy koporsós temetési helyre történő rátemetése esetén

 ***6 480.- Ft + áfa (8 230.- Ft)***

**9.)** **Temetkezési szolgáltatók által**

 **fizetendő díj** ***13 176.- Ft + áfa (16 733.- Ft)***

 (temetői létesítmények használati díját

 foglalja magában)

**10.) Temető-fenntartási hozzájárulási díj**

(a vállalkozásszerűen munkát végzők – a temetkezési

 szolgáltatók kivételével - által fizetendő) ***1 512.- Ft/nap + áfa (1 920.- Ft)***

**11.)** **A temetőbe való behajtás díja**

e rendelet 6. § (1) bekezdés d.) pontjában foglalt esetben ***2 160.- Ft/nap***

**12.) Az üzemeltető által, a temetkezési szolgáltatók részére biztosított szolgáltatások igénybevételéért fizetendő díjak:**

a.) temetési hely nyitása

aa.) gyermek sírhely esetén ***7 668.- Ft + áfa (9 738.- Ft)***

ab.) felnőtt sírhely, sírbolt esetén ***15 336.- Ft + áfa (19 477.- Ft)***

ac.) urnasírhely, urnasírbolt esetén ***7 668.- Ft + áfa (9 738.- Ft)***

b.) temetési hely zárása

ba.) gyermek sírhely esetén ***3 780.- Ft + áfa (4 801.- Ft)***

bb.) felnőtt sírhely, sírbolt esetén ***7 668.- Ft + áfa (9 738.- Ft)***

bc.) urnasírhely, urnasírbolt esetén ***3 834.- Ft + áfa (4 869.- Ft)***

1. halott szállítás ***6 588.- Ft + áfa (8 367.- Ft)***
2. exhumálás ***31 320.- Ft + áfa (39 776.- Ft)***
3. halott hűtés ***3 564.- Ft/temetés + áfa (4 526.- Ft***)
4. egyszeri szemétszállítási díj

(temetés, rátemetés, urnaelhelyezés) ***2 160.- Ft/temetés + áfa (2 743.- Ft)***

1. urna falba helyezése, urnalap kivétele

 esetén személyzet igénybevétele ***5 400.- Ft/fő + áfa (6 858.- Ft)***

1. rendelkezésre állás munkaidőn túli, pihenő-,

 munkaszünet- vagy ünnepnapokon ***5 400.- Ft/fő + áfa (6 858.- Ft)***

1. lejárt, meg nem váltott, újraértékesített sír előkészítése

la.) Csontok exhuma zsákba gyűjtése,

 2 m alá történő elhelyezése (sírfeltárással,

 földvisszatöltéssel) ***27 000.-Ft + áfa (34 290.- Ft)***

lb.) csontok exhuma zsákba gyűjtése, hamvasztó

 zsákba helyezése, elhamvasztása és közös

 tárolóba helyezése (sírfeltárással, földvisszatöltéssel)

 ***44 280.-Ft + áfa (56 236.- Ft)***

* 1. urna kivétele, exhumálása sír, sírbolt, urnaférőhely

 ***6 480.-Ft + áfa (8 230.- Ft)***

Az önkormányzat a Kegyeleti tv. rendelkezései alapján a helyi rendeletben megállapított és az érintettek által befizetett szolgáltatási díjakból köteles a temetőt fenntartani és fejleszteni.

A képviselő-testület a 2017. november 29-ei ülésén a köztemető fenntartásáról és a temetkezésről szóló 2/2014. (II. 1.) önkormányzati rendelet módosításáról szóló 18/2017. (XI. 30.) önkormányzati rendelet elfogadásával a díjtételek 2018. január 1. napjától történő 8 %-os emeléséről döntött.Ezen módosítás óta díjemelés nem történt. A közszolgáltató 2020-ban a díjak felülvizsgálatára vonatkozó megkeresésünkre a díjtételek 8%-os emelésére tett javaslatot, azonban a díjemelést az érvényben lévő magasabb szintű jogszabályokban foglalt korlátozásokra tekintettel nem lehetett végrehajtani. A közszolgáltató 2024-ben a díjak felülvizsgálatára vonatkozó megkeresésünkre a lakosság nehéz anyagi helyzete miatt nem javasol díjemelést.

A rendelet esetleges módosítása esetén alkalmazandó jogszabályi háttér, melyre figyelemmel kell lenni: A Magyarország gazdasági stabilitásáról szóló 2011. évi CXCIV. törvény 32. §-a szerintfizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie. Amennyiben tehát a képviselő-testület 2025. január 1. napjától a díjtételek emelése mellett döntene, az erről szóló rendeletmódosítást legkésőbb 2024. november 30. napjáig el kell fogadnia.

A temető működtetésének éves költsége évek óta növekszik, amely kitűnik a minden év elején beterjesztett temetőfenntartásra vonatkozó előterjesztésből. A befolyó bevételek nem fedezik a temető fenntartásának költségeit, így a különbözetet az önkormányzat az egyéb bevételeiből kiegészítve tudja csak finanszírozni. Az önkormányzati forrásból biztosított különbözet nagyságát csak abban az esetben lehetne csökkenteni, ha díjakat emelnénk.

Ennek ellenére az az álláspontunk, hogy a családok megélhetését terhelő magas infláció egyébként is nehéz terheket ró a családokra, továbbá egy temetési szolgáltatás költsége eleve nagy megterhelést jelent**, ezért nem javasoljuk a kegyeleti közszolgáltatási díjak emelését 2025. évre vonatkozóan.**

1. **A lakások, helyiségek bérletéről, valamint elidegenítésük szabályairól szóló 13/2023. (IX. 22.) önkormányzati rendelet**

A 2025. évi költségvetés előkészítéséhez szükség van a képviselő-testület ármegállapító hatáskörébe tartozó rendeletek felülvizsgálatára. A lakások, helyiségek bérletéről, valamint elidegenítésük szabályairól szóló 13/2023. (IX.22.) önk.-i rendelet (a továbbiakban: 13/2023. (IX.22.) rendelet) 9. §-a az önkormányzat tulajdonában lévő lakások bérleti díját határozza meg. **A jelenleg hatályos rendelet szerint az alábbi díjtételeket alkalmazzuk 2020. január 1-től:**

a) *Költségelven bérbe adott lakások*: ***507.- Ft/m2/hó***

*b) Piaci alapon bérbe adott lakások:* ***720.- Ft/m2/hó***

c) *Szükséglakások*: ***108.- Ft/m2/hó***

A 13/2023. (IX.22.) önk.-i rendelet 3. § (1) bekezdése szerint a rendelet hatálya alatt álló lakások és helyiségek kezelését, a bérbe adóra háruló feladatokat a BÁT-KOM 2004 Kft. látja el. Erre tekintettel a díjak felülvizsgálata érdekében, azok változtatásának indokoltságáról a BÁT-KOM 2004 Kft. ügyvezetőjétől kértünk tájékoztatást. Ügyvezető úr javaslatában a díjak 20 %-os emelésére tesz javaslatot.

Tekintettel az önkormányzat tulajdonában álló lakások állapotára, azok karbantartásának, felújításának az elkövetkezendő években folyamatos, tervszerű ütemben való megvalósítását meg kell kezdeni. A kor színvonalának megfelelő körülmények megteremtése azonban jelentős ráfordítást fog igénybe venni, melynek egy részét az önkormányzat költségvetésében biztosítja, de ehhez szükséges a díjak emelésével is hozzájárulni. A fentiekre tekintettel **a díjak emelésére 20%-os arányban – az alábbiak szerint - teszünk javaslatot:**

a) *Költségelven bérbe adott lakások*: ***608.- Ft/m2/hó***

*b) Piaci alapon bérbe adott lakások:* ***864.- Ft/m2/hó***

c) *Szükséglakások*: ***130.- Ft/m2/hó***

A rendelet módosítása esetén alkalmazandó jogszabályi háttér, melyre figyelemmel kell lenni:

A Magyarország gazdasági stabilitásáról szóló 2011. évi CXCIV. törvény 32. §-a szerintfizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

1. **az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet**

A mezőgazdasági rendeltetésű ingatlanok haszonbérbe adásáról az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet 11. § (1) bekezdése az alábbiak szerint rendelkezik:

*„11. § (1) A képviselő-testület a mező- és erdőgazdasági földek forgalmáról szóló 2013. évi CXXII. számú törvény (továbbiakban: Földtv.) hatálya alá tartozó területek (továbbiakban: mezőgazdasági földek) és a Földtv. hatálya alá nem tartozó területek haszonbérleti díjait az alábbiakban határozza meg:*

*a) A bérleti díj az* ***1 ha térmérték alatti******mezőgazdasági földek*** *esetén*

*aa)* ***vadkáros*** *területen lévő mezőgazdasági földek* ***1000 Ft/AK/év***

*ab****) vadkármentes*** *területen lévő mezőgazdasági földek* ***2000 Ft/AK/év***

*b) A bérleti díj az* ***1 ha térmérték alatti******Földtv. hatálya alá nem tartozó területek*** *esetén* ***5 Ft/m2/év***

*c) A bérleti díj az* ***1 ha térmértéknél******nagyobb***

*ca) mezőgazdasági földek esetén* ***egyedi elbírálás alapján*** *kerül meghatározásra,* ***de nem lehet kevesebb az a) pontban rögzített díjtételek alapján kiszámított összegnél***

*cb) Földtv. hatálya alá nem tartozó területek esetén* ***egyedi elbírálás alapján kerül meghatározásra, de nem lehet kevesebb a b) pontban rögzített díjtételek alapján kiszámított összegnél.”***

**A korábbi aranykoronához kötődő szabályozás helyett területalapú bérleti díjat javaslunk meghatározni – az előterjesztés mellékletét képező KSH által közzétett átlagos bérleti díjak figyelembevételével - az alábbi szabályozási tartalommal:**

*„11. § (1) A képviselő-testület a mező- és erdőgazdasági földek forgalmáról szóló 2013. évi CXXII. számú törvény (továbbiakban: Földtv.) hatálya alá tartozó területek (továbbiakban: mezőgazdasági földek) és a Földtv. hatálya alá nem tartozó területek haszonbérleti díjait az alábbiakban határozza meg:*

*a) A bérleti díj az* ***1 ha térmérték alatti mezőgazdasági földek*** *esetén*

*aa)* ***vadkáros*** *területen lévő mezőgazdasági földek* ***40.000,- Ft/ha/év***

*ab)* ***vadkármentes*** *területen lévő mezőgazdasági földek* ***80.000,- Ft/ha/év***

*b) A bérleti díj az 1 ha térmérték* ***alatti Földtv. hatálya alá nem tartozó területek*** *esetén* ***7 Ft/m2/év***

*c) A bérleti díj az 1 ha térmértéknél nagyobb*

*ca) mezőgazdasági földek esetén egyedi elbírálás alapján kerül meghatározásra, de nem lehet kevesebb az a) pontban rögzített díjtételek alapján kiszámított összegnél*

*cb) Földtv. hatálya alá nem tartozó területek esetén egyedi elbírálás alapján kerül meghatározásra, de nem lehet kevesebb a b) pontban rögzített díjtételek alapján kiszámított összegnél.”*

Az előterjesztés mellékletét képezi azon rendelet tervezet, amely a bérleti díjra, valamint a mezőgazdasági rendeltetésű ingatlanok bérbe adására vonatkozó emelési javaslatot tartalmazza. Javasoljuk a Képviselő-testületnek a beterjesztett rendelet-tervezet, továbbá az alábbi határozati javaslat elfogadását:

**Határozati javaslat:**

**fizetési kötelezettséget megállapító rendeletek felülvizsgálatára**

Bátaszék Város Önkormányzatának Képviselő-testülete

1. *a* helyi adókról szóló 23/2013.(XII.31.) önkormányzati rendeletét felülvizsgálta, a rendeletdíjtételein nem kíván módosítani, továbbá új adónemet 2025. január 1.-jétől nem kíván bevezetni;
2. a köztemető fenntartásáról és a temetkezésről szóló 2/2014. (II. 1.) önkormányzati rendeletét felülvizsgálta, a rendeletdíjtételein nem kíván módosítani.

*Határidő:* 2024. november 30.

*Felelős:* dr. Firle-Paksi Anna aljegyző

 *(a határozat megküldéséért)*

*Határozatról értesül:* BKÖH pénzügyi iroda

 Irattár

**INDOKOLÁS**

**A lakások, helyiségek bérletéről, valamint elidegenítésük szabályairól szóló 13/2023. (IX. 22.) önkormányzati rendelet, valamint az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet módosításáról szóló önkormányzati rendelet-tervezethez**

**Általános indokolás:**

A lakások, helyiségek bérletéről, valamint elidegenítésük szabályairól szóló 13/2023. (IX. 22.) önkormányzati rendelet, valamint az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet módosításáról szóló rendelet tervezet elfogadásával az önkormányzati bérlakások, valamint a mezőgazdaságú célú ingatlanok bérleti megemelésre kerülnek 2025. január 1. napjától.

**Részletes indokolás:**

**Az 1. §-hoz:** A szakasz a a mező- és erdőgazdasági földek forgalmáról szóló 2013. évi CXXII. törvény hatálya alá tartozó területek (továbbiakban: mezőgazdasági földek) és a Földtv. hatálya alá nem tartozó területek haszonbérleti díjaiinak 2025. január 1. napjától történő emelését szabályozza.

**A 2. §-hoz:** A szakasz a lakások bérleti díj összege mértékének 2025. január 1. napjától történő emelését szabályozza.

**A 3. §-hoz:** Hatályba léptető rendelkezést tartalmaz.

**HATÁSVIZSGÁLAT**

**A lakások, helyiségek bérletéről, valamint elidegenítésük szabályairól szóló 13/2023. (IX. 22.) önkormányzati rendelet, valamint az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet módosításáról szóló önkormányzati rendelet-tervezethez**

**Társadalmi, gazdasági, költségvetési hatása:** Az önkormányzat plusz bevételhez jut, melyet az önkormányzati lakások felújítására fordít.

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** A rendelet-tervezetet valamennyi bizottság véleményezi.